конкретен парцел.
 Член 59
 Съдържание на оперативните програми
 Оперативните програми включват:
 а)
 описание на първоначалното състояние, базирано, когато е подходящо, на общите базови показатели, описани в приложение VIII;
 б)
 целите на програмата, като се вземат предвид перспективите за продукцията и пазара, и обяснение за това какъв е приносът на програмата към националната стратегия и потвърждение, че тя съответства на националната стратегия, включително по отношение на баланса между дейностите. Описанието на целите се отнася до целите, определени в националната стратегия, и набелязва измерими цели, за да се улесни мониторингът на постепенния напредък при изпълнението на програмата;
 в)
 подробно описание на мерките, включително мерки за предотвратяване и управление на кризи, заедно с отделните действия, които трябва да бъдат предприети, и средствата за постигане на тези цели през всяка година от изпълнението на програмата. В описанието се посочва до каква степен отделните предлагани мерки:
 i)
 допълват и са съгласувани с други мерки, включително мерките, финансирани или отговарящи на условията за подпомагане от други фондове на Съюза, и по-специално подпомагане на развитието на селските райони. В този смисъл, ако е уместно, се посочват конкретно мерките, извършени в рамките на предишни оперативни програми;
 ii)
 не съдържат какъвто и да е риск за двойно финансиране от фондове на Съюза;
 г)
 продължителността на програмата; и
 д)
 финансовите аспекти, а именно:
 i)
 методът на изчисляване и размерите на финансовите вноски;
 ii)
 процедурата за финансиране на оперативния фонд;
 iii)
 информацията, необходима за обосноваване на различните размери на вноските; и
 iv)
 бюджетът и графикът за предприемане на операции за всяка година от изпълнението на програмата.
 Член 60
 Приемливост на действията в рамките на оперативните програми
 1. Оперативните програми не включват действия или разходи, посочени в списъка в приложение IX.
 2. Разходите в рамките на оперативните програми, които отговарят на условията за помощ, се ограничават до реално направените разходи. Все пак държавите-членки могат да определят вместо това стандартни фиксирани суми предварително и по надлежно обоснован начин в следните случаи:
 а)
 когато такива стандартни фиксирани суми са посочени в приложение IX;
 б)
 за допълнителни външни транспортни разходи на километър, сравнени с разходите за автомобилен превоз, които са направени при използване на железопътен и/или морски транспорт като част от мярка за опазване на околната среда; и
 в)
 за допълнителни разходи и пропуснати приходи в резултат на екологични действия, изчислени в съответствие с член 53, параграф 2 от Регламент (ЕО) No 1974/2006 на Комисията (10).
 Държавите-членки извършват преглед на такива суми най-малко на всеки пет години.
 3. За да отговаря едно действие на условията за получаване на помощ, повече от 50 % в стойностно изражение от продуктите , за които се отнася действието, следва да бъдат продукти, за които организацията на производителите е призната. За да бъдат включени в тези 50 %, продуктите следва да произлизат от членовете на организацията на производители или от членове производители на друга организация на производители или асоциация на организации на производители. Член 50 се прилага mutatis mutandis при изчисляване на стойността.
 4. За екологичните действия се прилагат следните правила:
 а)
 различни екологични действия могат да бъдат съчетавани, при